cyanic-selkie/wikianc huggingface dataset:
Port Alfred
Port Alfred er en by i provinsen iMpuma-Koloni i Sør-Afrika. Byen ligger like ved hovedveien R72, omtrent én times kjøring sydøst for Port Elizabeth. Ved folketellingen i 2011 hadde byen 25 859 innbyggere.
Wang Xuan
Wang Xuan (født 16. juli 1998) er en kinesisk bobkjører.
Økonomisk kartverk
Økonomisk kartverk er en kartserie for planlegging og ressursforvalting i målestokk 1:5 000 (delvis 1:10 000). Omfatter i utgangspunktet areal under skoggrensa med verdi for jord- og skogbruk.
Arbeidet med økonomisk kartverk startet etter et Stortingsvedtak i 1964 om et nasjonalt program for økonomisk kartlegging, og dette resulterte i at ca. halvparten av landet er kartlagt med detaljerte opplysninger om bebyggelse, infrastruktur, eiendomsforhold, og natur og landskap. Økonomisk kartverk danner grunnlaget for felles kartdabase (FKB), og også for eiendomskartet i Matrikkelen.
Eksterne lenker
Økonomisk kartverk fyller 50 år - kartverket.no
Humphrey O’Leary
Humphrey O'Leary (født 12. februar 1886 i Blenheim, New Zealand, død 16. oktober 1953) var den syvende høyesterettsjustitiarius for New Zealand, fra 1946 til 1953.
O'Leary satt som president for Wellington Law Society 1921–1922, og han satt som president for New Zealand Law Society fra 1935 til 1946. Han ble adlet og var innsatt som medlem av Victoria University College Council og Senatet til University of New Zealand. Han ble tildelt den britiske fortjenesteordenen The Most Distinguished Order of Saint Michael and Saint George.
Han satt som høyesterettsjustitiarius på New Zealand fra 1946 og frem til sin død i 1953. Han ble King's Counsel i 1935, og ble utnevnt til Knight Commander av Order of St. Michael og St. George i 1947, i tillegg til å inneha flere andre tildelinger og ordener. O'Leary giftet seg med Lillian Gallagher i 1912. De hadde en sønn sammen. Sir Humphrey O'Leary døde i Auckland i 1953, i en alder av 67 år.
Irene Awino Otieno
Irene Awino Otieno (født 26. mars 1986) er en kenyansk rugbyspiller.
Hun representerte Kenya under Sommer-OL 2016 i Rio de Janeiro, der hun endte på ellevteplass med det kenyanske landslaget.
Søramerikansk mesterskap i volleyball for kvinner 1991
Søramerikansk mesterskap i volleyball for kvinner 1991 ble arrangert i São Paulo i Brasil i 1991.
Systematisk desensitivisering
Systematisk desensitivisering er en type adferdsterapi som brukes innen psykologi for å kunne overvinne fobier og andre angstlidelser. Det innebærer en gradvis tilnærming til en angstutløsende stimuli/situasjon med mål om å minimisere frykten vedrørende spesielle fobier eller angstlidelser.
Sveinung Stensland
Sveinung Stensland (født 6. november 1972) er en norsk farmasøyt og politiker (H) fra Haugesund.
Bakgrunn
Sveinung Stenslands far Karl Johan Stensland var i en årrekke en av KrFs mest profilerte politikere i Haugesund. I 2007 meldte han overgang til Høyre. Hans mor Aud Stensland var lærer ved Lillesund skole, hvor Sveinung selv har vært elev. Han har to søsken. Han er gift med Solveig Stensland, og de har tre sønner.
Stensland gikk naturfaglinjen ved Vardafjell videregående skole og deretter farmasistudiet ved Universitetet i Oslo. Han ble uteksaminert som cand.pharm i 1997. Etter studiene avtjente han førstegangstjenesten i Forsvarets sanitet ved Forsvarets farmasøytiske laboratorium 1997–1998. Han var regionsjef i Apotek 1 2000–2011.
Klaverkonsert nr. 4 (Rakhmaninov)
'''Klaverkonsert nr. 4 i g-moll''', op. 40, er den siste av Sergej Rakhmaninovs klaverkonserter. Den ble fullført i 1926, men den versjonen som oftest er å høre er den 3. revisjonen fra 1941. Konserten fikk sin premiere i Philadelphia 18. mars 1927, med Rakhmaninov selv som solist og Philadelphia Orchestra under ledelse av Leopold Stokowskij. Konserten skiller seg betydelig fra de andre tre ved at den er mer moderne i formen, blant annet med innslag av jazz.
Konserten er i tre satser:
Philadelphia Olando
Philadelphia Olando (født 18. februar 1990) er en kenyansk rugbyspiller.
Hun representerte Kenya under Sommer-OL 2016 i Rio de Janeiro, der hun endte på ellevteplass med det kenyanske landslaget.
Uitenhage
Uitenhage er en by i provinsen iMpuma-Koloni i Sør-Afrika. Byen ligger nord for Port Elizabeth. Ved folketellingen i 2011 hadde byen 103 639 innbyggere.
Sara Villani
Sara Villani (født 19. september 1996) er en canadisk bobkjører.
Hun representerte Canada under Vinter-OL 2022 i Beijing, hvor hun ble nummer 12 i toer.
Margot Boch
Margot Boch (født 13. juni 1999) er en fransk bobkjører og aker.
Hun representerte Frankrike under Vinter-OL 2022 i Beijing, hvor hun ble nummer 13 i toer. Hun deltok i aking under Vinter-OL for ungdom 2016 på Lillehammer.
Etasjebånd
Etasjebånd eller etasjelist er et listverk som danner et skille mellom etasjene på bygningers fasade.
Historikk
Etasjebånd er et stilgrep som fulgte sveitserstilens panelerte eksteriører. Etasjebåndet kan ha en rekke forskjellige profileringer, som for eksempel enkelt vannbrett, eller være ornamentert.
Opprinnelse
Etasjebåndet fremstår som et rent estetisk bidrag til eksteriøret ved en bygning, men som det meste inne byggekunsten, grunner det i en ren praktisk årsak. På mindre tømmerstuer, og husmannsplasser, var det ofte laftet tømmerkasse kun i den første etasjen. Gavlspissen ble ofte satt opp i reisverk og panelert. Tømmerkassen derimot bli ikke kledd med det første da denne hadde behov for å tørke ut og sige sammen før man kunne panelere. Med ett til flere års tidsrom mellom panelering av øvre etasje/loft, og første etasje, ble det vanskelig å få de to panelerte flatene til å stemme sammen. Dermed oppstod et behov for en pen overgang mellom de to panelerte volumene.
Styrkeløft under Stillehavslekene 2007
Styrkeløft under Stillehavslekene 2007. Styrkeløft var en av flere grener som var med i de 13. stillehavslekene som ble arrangert i Apia på Samoa i perioden 25. august til 8. september 2007. Det var tredje gangen som styrkeløft var med på programmet for Stillehavslekene. Det ble konkurrert i 15 vektklasser, ti for menn og fem for kvinner. Fiji ble beste nasjon med fem gullmedaljer foran Nauru med fire.
Dávid Verrasztó
Dávid Verrasztó (født 22. august 1988) er en ungarsk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 200 meter individuell medley.
Personskadeforbundet LTN
Personskadeforbundet LTN, tidligere Landsforeningen for trafikkskadde i Norge (LTN) er en uavhengig ideell interesseorganisasjon for mennesker med alle typer skader og deres pårørende. Organisasjonen ble opprettet i 1984 og er landsdekkende. Foreningen skiftet navn 8. mai 2012 til Personskadeforbundet LTN. LTN har ca 4000 medlemmer fordelt på 37 lokal- og fylkeslag over hele landet. Sekretariatet ligger i Oslo og generalsekretær er Ingeborg Dahl-Hilstad. Foreningen utgir medlemsbladet Leve med 10 ganger i året.
LTN støtter ikke bare personer som rammes av trafikkulykker, men også de som skades på jobben, hjemme, på fritiden eller i helsevesenet. LTN hjelper alle berørte parter, både de skadde, deres pårørende og etterlatte. LTN jobber i hele prosessen, med forebygging, rådgivning og påvirkning av myndigheter.
Stein Schjærven
Stein Schjærven (født 7. oktober 1934 i Oslo, død 21. november 2012 i Oslo ) var en norsk reklamemann og grunnlegger av Schjærven reklamebyrå.
Han var i tillegg engasjert i Reklamebyråforeningen, i dag Kreativt Forum.
Han mottok Gullblyanten i 1973.
Bill Bakke
William Helmer «Bill» Bakke (født 20. november 1946 i Menomonie) er en amerikansk tidligere skihopper som representerte Blackhawk Ski Club. Han ble nasjonal mester i 1970.
Bakke konkurrerte internasjonalt i årene 1968-1973. I OL i 1968 ble han nummer 40 i normalbakken i Autrans og 34 i storbakken i Saint-Nizier. VM i Štrbské Pleso 1970 ga 35.-plass i normalbakken og 54.-plass i storbakken. Han deltok to ganger i den tysk-østerrikske hoppuka, og ble nummer 45 sammenlagt i 1969/70 og 40 i 1970/71.
Bill Bakke er far til telemarkskjøreren Erik Bakke.
Reindriftsstyret
Reindriftsstyret er et norsk forvaltningsorgan oppnevnt med hjemmel i. Det skal utføre en rekke oppgaver som er gitt med hjemmel i reindriftsloven, og bidra til at myndighetene når de overordnede målene for reindriftspolitikken som er fastsatt av Stortinget. Videre skal styret være en faglig rådgiver for Landbruksdirektoratet, reinforskningen og rettledningstjenesten.
Loven fastsetter at Reindriftsstyret skal ha syv medlemmer med personlige varamedlemmer der fire av medlemmene med varamedlemmer oppnevnes av Kongen i statsråd og tre medlemmer med varamedlemmer oppnevnes av Sametinget. Ved oppnevnelsen skal det legges vekt på geografisk fordeling, allsidige faglige forutsetninger og samfunnserfaring, og mest mulig lik representasjon av begge kjønn.
Laurvig Strandværft
Laurvig Strandværft (også kalt Strandværftet i Rekkevig) var et lite skipsverft i Rekkeviksbukta i Rekkevik, på østsiden av Larviksfjorden. Det ble etablert i 1874 i kompaniskap mellom Colin Archer og Larviks-rederiet Knutsen & Herlofson. Da sistnevnte gikk konkurs i 1886, fortsatte Colin Archer driften av verftet alene.
Det ble bygget bare 4 skip ved verftet. «Aries» ble bygget 1874-75 og eid av eierne av Strandeværftet; dvs. Knutsen & Herlofson og Archer i fellesskap. «Leon» ble bygget 1879-1880 for Brødrene Herlofsen i Arendal. Den mest kjente skipet som er bygget ved verftet er polarskuta «Fram» bygget 1891-1892. Det siste fartøyet som ble bygd var steam yachten «Ingeborg» 1899-1900, på oppdrag fra konsul Axel Heiberg, alle etter Colin Archers tegninger.
Verftet ble også hyppig brukt til reparasjoner av skip bl.a. ombygging av flere skip for polarfart. Verftet fortsatte med andre eiere etter at Colin Archer la ned sin virksomhet i 1909.
Catherine Awino Abilla
Catherine Awino Abilla (født 1. april 1989) er en kenyansk rugbyspiller.
Hun representerte Kenya under Sommer-OL 2016 i Rio de Janeiro, der hun endte på ellevteplass med det kenyanske landslaget.
Vanuatu under VM i friidrett 2017
Vanuatu deltok under VM i friidrett 2017 (utendørs) fra 5. august til 13. august 2017 i London i Storbritannia.
Odd Thraning
Odd-Eiliv Bertheus Thraning (født 14. april 1947 i Gratangen) er en tidligere, norsk lærer og politiker (Ap).
Han vokste opp i Gratangen, hvor både faren og farfaren var ordførere. Etter realskole og gymnas i Narvik ble han utdannet kjemiingeniør fra NTH. Deretter var han forsker ved NTH i et par år. Thraning var hovedlærer i kjemi og undervisningsinspektør ved Frol videregående skole og Levanger tekniske fagskole før han ble ordfører.
Thraning var medlem av Levanger kommunestyre og formannskap 1995–2007 og ordfører 1999–2007. Han var leder i Levanger Arbeiderparti 1993–1999 og nestleder i Nord-Trøndelag Arbeiderparti.
Thraning har ledet Idrettslaget Sverres fotballavdeling og Levanger Fotballklubb.
Carla Sénéchal
Carla Sénéchal (født 26. juli 1996) er en fransk bobkjører.
Hun representerte Frankrike under Vinter-OL 2022 i Beijing, hvor hun ble nummer 13 i toer.
Kitty Strand
Kitty Rigmor Strand (født 21. juli 1947, død 1. desember 2001) var en norsk lege, forsker og politisk aktivist. I 1970-årene var hun sentral i ml-bevegelsen og i kvinnebevegelsen.
Strand var en av initiativtagerne da Kvinnefronten ble dannet i 1971–1972. Som lege og aktivist ble hun en forgrunnsfigur i den nye kvinnebevegelsens kamp for selvbestemt abort.
Som lege arbeidet hun blant annet i Askim og på Stovner, men hadde sin viktigste arbeidsplass på Mødrehygienekontoret.
Etter at Mødrehygienekontoret ble nedlagt, utdannet hun seg til forsker. Hun ble deretter tilknyttet Institutt for allmenmedisin i Oslo, og tok doktorgrad på emnet graviditet og arbeid.
Kitty Strand døde av kreft, 54 år gammel. I 2015 utga hennes datter, fotokunstneren Nina Strand, en bok om moren. I tilknytning til lanseringen av boken, som bar tittelen Dr. Strand, ble det også holdt en fotoutstilling. Nina Strand hadde arbeidet med dette fotoprosjektet i fem år.
Kvalifisering til VM i fotball 2022 (UEFA), gruppe B
Kvalifisering til VM i fotball 2022, gruppe B er en av ti grupper i UEFAs VM-kvalifiseringsturnering for å se hvilke lag som kvalifiserer seg til verdensmesterskapet i fotball i 2022, som skal avholdes i Qatar. Gruppe B består av følgende lag: Georgia, Hellas, Kosovo, Spania og Sverige. Trekningen ble gjennomført i Zürich i Sveits 7. desember 2020. Lagene skal spille mot hverandre hjemme og borte i en round robin-format.
Gruppevinneren kvalifiserer seg direkte til verdensmesterskapet, mens andreplassen går videre til playoff.
Filosofiåret 1590
Filosofiåret 1590 er en oversikt over hendelser, utgivelser og personer med tilknytning til filosofi i 1590.
Celestine Navalayo Masinde
Celestine Navalayo Masinde (født 12. januar 1987) er en kenyansk rugbyspiller.
Hun representerte Kenya under Sommer-OL 2016 i Rio de Janeiro, der hun endte på ellevteplass med det kenyanske landslaget.
Munck
Munck:
Bajura lufthavn
Bajura lufthavn er en flyplass i Bajura, et distrikt i Seti i Nepal.
Flyplassen ligger over  havnivået. Den har en rullebane som er 573 meter lang.
Leif Helberg
Leif Helberg (1894–1963) var en norsk politiker (H) og pressemann.
Han vokste opp i en kjøpmannsfamilie i Trondheim. Han gikk Trondheim katedralskole, deretter Krigsskolen og studiet i statsøkonomi ved Det Kongelige Frederiks Universitet. Han ble cand.oecon. i 1918. Han hadde da allerede arbeidet noen år i høyrepressen.
Helberg var ansvarlig redaktør i Tønsbergs Blad fra 1918 til okkupasjonsmyndighetene erstattet ham med en NS-lojal redaktør i desember 1941. Da hadde redaksjonen allerede vært involvert i illegalt avisarbeid en stund (se Frimodige ytringer). Helberg kom under så sterkt press at han måtte flykte til Sverige. Etter frigjøringen i 1945 kom Tønsbergs Blad på nytt ut med Helberg som redaktør.
Helberg hadde fra 1921 en deltidsstilling som sekretær for Høyres by- og fylkesorganisasjoner i Vestfold (fylkessekretær i Vestfold Høyre). Han var medlem av bystyre, formannskap og skolestyre og formann i Tønsberg Høyre. Han var ordfører i Tønsberg fra 1938 til han ble avsatt i 1940, men ble gjeninnsatt etter frigjøringen.
Helberg var Høyres generalsekretær fra desember 1946 til 1956. Medlemstallet vokste, men aktiviteten i partiorganisasjonen var lav mellom valgene i de første årene etter krigen. Han var også styreformann ved Høyres pressekontor/pressebyrå. Han sa fra seg redaktørstillingen i Tønsbergs Blad i 1954 og ble generalsekretær på heltid. I 1956 sluttet han som generalsekretær, men var fortsatt tilknyttet Høyres kurs- og opplysningsvirksomhet.
Johan Rheborg
Johan Rheborg (født 5. juni 1963 i Täby, Stockholm). Er en svensk skuespiller, komiker og manusforfatter. Han har hatt en lang karriere innenfor film og tv. Han er også utdannet jurist. For norske folk er han mest kjent for rollen som Fredde Schiller i den svenske komiserien Solsidan.
Turks- og Caicosøyene under VM i friidrett 2017
Turks- og Caicosøyene deltok i VM i friidrett 2017 (utendørs) fra 5. august til 13. august 2017 i London i Storbritannia.
Søramerikansk mesterskap i volleyball for kvinner 1997
Søramerikansk mesterskap i volleyball for kvinner 1997 ble arrangert i Lima i Peru i 1997.
Svømming under Stillehavslekene 2007
Svømming under Stillehavslekene 2007. Svømming var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som svømming var med på programmet under stillehavslekene. Det var førti øvelser, tjue for menn og tjue for kvinner. Ny-Caledonia ble beste nasjon med tjuesju gullmedaljer foran Papua Ny-Guinea med åtte.
Det sentralsibirske platå
Det sentralsibirske platå (russisk Среднесиби́рское плоского́рье - Srednesibirskoje ploskogore) er et skarpt markert platå med varierende høyde som dekker det meste av Sibir mellom elvene Jenisej og Lena. Platået dekker et område på 3,5 millioner kvadratkilometer. Det høyeste området er Putoranplatået som stiger til 1701 meter over havet. Purotanfjellene ligger helt nord på platået og sør for platået ligger de østlige Sajanfjellene og Bajkalfjellene. I øst glir platået over i lavlandet i Sakha.
Klimaet er kontinentalt med korte, varme somre og lange, særdeles kalde vintre. Det meste av området er dekket av barskog (lerketre). Den største elven på platået er Nedre Tunguska. Området er geologisk kjent for De sibirske trappene med spesielt mange mineralressurser, som kull, nikkel, kobber, palladium, jernmalm, gull, diamanter og naturgass. Berggrunnen under er sedimenter fra karbon og senere, og under dette igjen ligger et mer enn 2 milliarder år gammelt grunnfjellskraton som kalles Angaraland.
Taki M’Rabet
Taki M'Rabet (født 28. februar 1989) er en tunisisk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 200 meter individuell medley.
Seti
Seti (nepali: सेती अञ्चल|सेती अञ्चल) er en av de 14 soner i det vestlige Nepal. Dhangadhi i Terai er den største byen i Seti, hovedkvarteret ligger i Dipayal-Silgadhi.
Saksa (Sunnmørsalpene)
Saksa er et fjell i Ørsta kommune i Møre og Romsdal. Toppen er 1073 meter over havet, og fjellet er en del av Sunnmørsalpene. Fjellet har tre topper, hvor den nordre er den høyeste, og den søndre mest besøkt. Saksa er ikke av de høyeste toppene i Sunnmørsalpene, men på grunn av plasseringen midt i fjordkrysset er utsikten en av de flotteste og dermed en av de mest populære turene i området.
Fra toppen har man utsikt over Hjørundfjorden, Nordangsfjorden, Bondalen og Sæbø. Det går merkede stier fra Urke og fergeleiet ved Lekneset. Turen opp er omtrent tre kilometer lang, og starter ved havnivå.
Stien til Saksa ble utbedret og steinura under toppen ble trappelagt av sherpaer. i 2015. Det ble også bygd en gapahuk på kanten av Leknesdalen på samme tid. Veien opp til gapahuken "Bentebu" (oppkalt etter primus motor for utbedringen av saksa-råsa, Bente Aambakk ) er også delvis utbedret med stein-trapper.
I Leknesdalen finnes rester etter gamle setre og der er også et gammelt bjørnehi.
Patricia García
Patricia García (født 2. desember 1989) er en spansk rugbyspiller.
Hun representerte Spania under Sommer-OL 2016 i Rio de Janeiro, der hun endte på syvendeplass med det spanske landslaget.
Hjalmar Peter Johansen
Hjalmar Peter Martin Johansen (født 1. november 1892, død 9. desember 1979) var en dansk sportsutøver som deltok i de olympiske leker 1912 i Stockholm. Johansen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Maksym Sjemberjev
Maksym Romanovytsj Sjemberjev (ukrainsk: Максим Романович Шемберєв; født 25. september 1993) er en ukrainskfødt aserbajdsjansk svømmer som spesialiserer seg i medley. Han representerte Ukraina under Sommer-OL 2012 i London, der han røk ut i de innledende rundene på 200 meter individuell medley.
Heide Lindsjørn
Heide Lindsjørn (født 1960) er en norsk jurist, statstjenestekvinne og kvinnesaksforkjemper. Hun var 1. nestleder i Norsk Kvinnesaksforening fra 2000 til 2002. Hun har vært dommer, sekretær for Stortingets finanskomité, nemndleder i Utlendingsnemnda, medlem av Klagenemnda for likestilling og leder for Skattedirektoratets rettsavdeling. Hun er utdannet cand.jur. ved Universitetet i Oslo i 1992.
Jüterbog
Jüterbog er en by i Landkreis Teltow-Fläming i Tysklands delstat Brandenburg. Byen var inntil 1815 sentrum i Land Jüterbog (delstaten Jüterbog). Den er en del av Arbeitsgemeinschaft Städte mit historischen Stadtkernen (norsk: Samarbeidet mellom byer med historisk bykjerne) i Brandenburg
Stedet Jutriboc med en slavisk borg nevnes første gang i 1007 av Thietmar av Merseburg historiker til erkebiskopen Tagino i Magdeburg.
Bydeler er Fröhden, Grüna, Kloster Zinna, Markendorf, Neuheim, Neuhof og Werder.
I Jüterbog finnes tre klosteranlegg: Fransiskanerklosteret (Mönchenkirche), cistencienserklosteret Zinna og cistenciensernokkeklosteret i Liebfrauenkirche.
Saira Basit
Saira Hamid Basit (1981–) er en norsk statsviter. Hun ble i 2022 ansatt som dekan ved Forsvarets høgskole.
Basit tok mastergrad i persisk på programmet for asiatiske og afrikanske studier ved Universitetet i Oslo i 2007 med en medievitenskapelig analyse av iransk offentlig diskusjon av FNs sikkerhetsråds resolusjon 1737. Hun ble samme år ansatt som forsker ved Institutt for forsvarsstudier. Hun tok doktorgrad i statsvitenskap ved UiO i 2019. Tema for doktoravhandlingen var hvordan stater håndterer militante grupper som krysser grenser.
Hun var medredaktør for tidsskriftet Babylon 2008–2011. Hun har vært gjesteforsker ved Institute for Defence Studies and Analysis i New Delhi november–desember 2008 og hadde et engasjement som rådgiver for Asia i norsk sikkerhetspolitikk i Utenriksdepartementet i 2010.
Hennes faglige interesseområder er særlig pakistansk utenrikspolitikk, voldelige ikke-statlige aktører og utenrikspolitikk, indisk sikkerhetspolitikk, indisk marinestrategi, sjømakt i det indiske hav, iransk utenrikspolitikk og iransk energipolitikk.
Landkreis Kassel
Landkreis Kassel er et administrativt distrikt (Landkreis) i den tyske delstaten Hessen. Landkreis Kassel grenser mot distriktene Northeim i nord, Göttingen og Werra-Meißner-Kreis i øst, Schwalm-Eder-Kreis i sør, Waldeck-Frankenberg i vest og Höxter i nordvest. Landkreis Kassel har byen Kassel som adminstrasjonssentrum, men den er ikke en del av Landkreis Kassel.
Administrativ inndeling
Distriktet er inndelt i tjueni kommuner (Gemeinde).
Dhangadhi lufthavn
Dhangadhi lufthavn er en flyplass i Dhangadhi i  Kailal i Seti i Nepal. Flyplassen ligger i Attariya, 3 km. fra Dhangadhi by og 10 km. fra Attariya Chowk.
Flyplassen ligger på 210 moh. Den har en rullebane som er 1524 meter lang. Rullebanen er nylig blitt forlenget og asfaltert for å kunne ta imot større fly.
Mario Pio Gaspari
Mario Pio Gaspari (født 8. april 1918 i San Felice sul Panaro i provinsen Modena i Italia; død 23. juni 1983) var en katolsk titulærerkebiskop og vatikansk diplomat.
Prest
Mario Pio Gaspari ble presteviet 21. juli 1940. Han gikk i Pavestolens diplomatiske tjeneste og spesialiserte seg på latinamerikanske anliggender, med posteringer til nuntiatiurene i Venezuela og Brasil. Den 5. august 1967 utnevnte Pave Paul VI ham til å etterfølge Agostino Casaroli som undersekretær for Rådet for kirkens offentlige anliggender (senere omorganisert inn i Statssekreteriatet).
Tidlig i oktober 1968 var Mario Pio Gaspari stedfortredende understatssekretær i det pavelige Statssekretariatet og besøkte Manlio Giovanni Brosio for sjelesorg i Det nordatlantiske råd i Brussel.
Titulærerkebiskop, delegat, nuntius
Han ble den 6. juni 1973 utnevnt av pave Paul VI til titulærerkebiskop av Numida og apostolisk delegat i Mexico. Den 29. juni 1973 ble han bispeviet av paven; medkonsekrerende bar kurierkebiskop Agostino Casaroli og erkebiskop Bernardin Gantin, sekretær for Kongregasjonen for folkenes evangelisering.
Mario Pio Gaspari ble den 16. november 1977 utnevnt til apostolisk pro-nuntius til Japan. Da pave Johannes Paul II besøkte Japan i 1981 Gaspari nuntien der. I april 1982 ledet han sørgehøytidelighetene for pater Zenon Żebrowski, en fransiskanermisjonær i Japan.
Han døde av hjertesvikt 23. juni 1983 i en alder av 65 år, og Japans biskoper forretet requiemmesse den 30. juni. Casaroli, nå kardinal, preket ved hans begravelse i Peterskirken den 7. juli 1983.
Episkopalgenealogi
Hans episkopalgenealogi er:
Paris Bordone
Paris Bordone (født 5. juli 1500 i Treviso, død 29. januar 1570 i Venezia) var en italiensk maler fra Venezia virksom i renessansen. På tross av at han hadde studert med Tizian hadde han trekk av manierismens kompleksitet og provinsialismens vigør.
Wolfgang Ambros
Wolfgang Ambros (født 19. mars 1952 i Wolfsgraben, Niederösterreich ) er en østerriksk singer/songwriter og rockemusiker. Han regnes blant de mest betydelige østerrikske samtidsmusikere og grunnleggeren av genren austropop. Ambros synger på wienerdialekt. Han er bosatt i Waidring i Tirol.
Paris Bordone
Bakgrunn
Paris Bordone ble født i Treviso, men flyttet til Venezia som ungdom og var en kort stund i lære hos Tizian. Han utdannet seg videre gjennom studiet av Giorgiones og Palma Vecchios verk.
Wolfgang Ambros
Han debuterte med den samfunnskritiske singelen Da Hofa i 1971. Den ble en umiddelbar suksess, og gikk rett til topps på landets platebarometer, hvor den ble liggende på førsteplass i åtte uker. Han fulgte opp med et album, og senere en militærkritisk låt (Tagwache), som vakte betydelig oppsikt, ikke minst siden den ble boikottet av østerriksk riksdekkende kringkasting, ORF.
Paris Bordone
Maler
Fra 1520 og utover er det malerier av Bordone, blant de «Den hellige familie» i Firenze og «Den hellige familie med Katarina av Alexandria» i Eremitasjen.
Wolfgang Ambros
Ambros har siden hatt suksess med en rekke låter, hvorav noen henvender seg til det spesifikt østerrikske eller wienerske publikum, slik som Es lebe der Zentralfriedhof (Lenge leve sentralkirkegården [i Wien]) og Schifoan (Å stå på ski).
Paris Bordone
Maler
Han virket foruten i Venezia i andre norditalienske byer som Vicenza, Crema, Genova og Torino, samt, på kong Frans I av Frankrikes invitasjon i Paris (1538), også i Augsburg. Hans verker derfra er imidlertid gått tapt.
Wolfgang Ambros
Han har også opptrådt med André F. Heller, samt med sitt eget band, «Die No. 1 vom Wienerwald» og utgitt albumer med coverversjoner av Tom Waits, Bob Dylan og den østerrikske artisten Hans Moser (1880-1964).
Paris Bordone
Maler
Hans virtuost dyktige stoffskildring fremtrer i såvel hans portretter som i hans religiøse og mytologiske bilder.
Wolfgang Ambros
Diskografi
Diskografien omfatter ikke hørespill og single-utgivelser.
Paris Bordone
Maler
Den store maleriet «En fisker overleverer til dogen den hellige Markus' ring» (Akademiet i Venezia) er blitt ansett som tidens vakreste seremonibilde. I Skandinavia er Bordone representert med en duk «Jupiter og Io» i Göteborgs konstmuseum og et dobbeltportrett i samlingen på Nivaagaard.
Missa Caritatis
Missa Caritatis er en messe av Ragnar Bjerkreim. Den kalles en kjærlighetsmesse, «ei årtusenlang kyrkjemusikalsk reise, inspirert av den kristne kjærleiksbodskapen». Særlig «Velsigning» som Bodil Arnesen synger, er blitt svært kjent, ikke minst fordi den brukes som avslutning av programmet Salmer til alle tider i NRK hver søndagskveld.
Notene til messen er gitt ut på Norsk Musikforlag.
Innspillingen er gitt ut av Lynor i 1995 som Lynor CD 9501. Overskuddet av utgivelsen gikk til et prosjekt i regi av Det norske misjonsselskap til støtte for enslige mødre i Thailand. Kor Z og Gandelo er korene som medvirker på innspillingen, solister er Kjetil Saunes, Bodil Arnesen og Morten Harket. Musikerne Aril Stav (klarinett/saksofon), Iver Kleive (orgel), Eivind Aarset (gitar), Per Flemstrøm (fløyte), Ottar Nesje (trommer) og Kjetil Bjerkestrand (keyboards). Dirigent er Inger Vagle og produsent er Ragnar Bjerkreim.
Vasilij Blokhin
Vasilij Mikhailovitsj Blokhin (født 7. januar 1895 i landsbyen Gavrilovskoe, Guvernementet Vladimir, død 3. februar 1955) var en sovjetisk generalmajor som fungerte som regimets fremste bøddel i det stalinistiske NKVD fra 1927 til 1953. I 2010 ble han oppført i Guiness rekordbok som historiens mest effektive bøddel.
Blokhin arbeidet særlig under administrasjonen til Genrikh Jagoda, Nikolaj Jezjov og Lavrentij Berija. Etter deres respektive fall fra makten, ble Jagoda og Jezjov selv henrettet av Blokhin personlig. Han ble håndplukket av Josef Stalin i 1926 og ledet et kompani med bødler som utførte og ledet utallige mord under Stalins regime, primært under Den store terroren og den andre verdenskrig. Berija forsøkte å få Blokhin arrestert anklaget for å være medsammensvoren av Jezjov. Blokhin kom fra små kår og var sønn av en bonde. Blokhin hadde tidligere tjenestegjort i tsarens hær, gikk in i den røde arme i 1918 og var medlem av Tsjeka fra 1921.
Blokhin utførte beviselig for egen hånd drap på titusenvis av fanger ved nakkeskudd. Basert på arkivmateriale er det anslått at han egenhendig drepte 15.000 personer i løpet av over 20 år som bøddel for det hemmelige politiet. Noen kilder antyder 20.000. Dette gjør ham til den i verdenshistorien som egenhendig har myrdet flest mennesker. Det er tvil om Blokhin med sin høye rang var forpliktet til å utføre henrettelsene egenhendig. Trolig mente han det var en plikt å skyte regimets fiender og han skal ha gledet seg over å utføre oppgaven. Blokhin var popular innenfor NKVD blant annet på grunn av sitt enkle og lystige vesen og fordi han alltid var beredt til å hjelpe kollegaer i vanskeligheter. Blokhin drepte egenhendig generalen Mikhail Tukhatsjevskij, forfatteren Isaak Babel og regissøren Vsevolod Mejerkhold. Han skal også ha drept medlemmer av Stalins egen familie.
Etter Stalins død ble Blokhin tvunget til å pensjonere seg i 1953 og degradert. De siste årene var han svært alkoholisert. Han døde i 1955, offisielt ved selvmord. Personalmappen hans angir hjerteinfarkt som dødsårsak. Kort før han døde ble han fratatt noen av utmerkelsen fordi han hadde vanæret tjenesten.
Katyn-massakren
Blokhin drepte rundt 7000 polske krigsfanger under Katyn-massakren i 1940. Ved Katyn-massakren ble 250 fanger hver dag i 4 uker ført til kjelleren i Kalinin-fengselet. Opprinnelig hadde Blokhin planlagt å drepe 300 hver natt, men klarte bare 250 når han arbeidet uten pause 10 timer i strekk. I gjennomsnitt drepte han da et menneske hvert 3. minutt. Identiteten til hver fange ble bekreftet før fangen ble ført inn i et lydtett rom. To menn holdt fangen fast, mens Blokhin drepte fangen med et skudd gjennom bakhodet. Likene ble deretter kjørt til massegraven i skogen utenfor byen. Blokhin brukte om lag to minutter for hver henrettelse. Til oppdraget hadde Blokhin med seg en koffert full av Walther-pistoler. På grunn av den høye drapstakten ble pistolen overhopphetet og han skiftet våpen flere ganger i løpet av en økt. Blokhin var en rutinert bøddel og brukte forkle av lær, støvler, en egen lue av lær og lange hansker for å beskytte uniformen mot blod og hjernemasse. Blokhin er trolig den i moderne historie som egenhendig har drept flest mennesker.
Templatmetaprogrammering
Templatmetaprogrammering (TMP) er en metaprogrammeringsteknikk hvor templater blir brukt av kompilatoren til å generere midlertidig kildekode som slås sammen med resten av kildekoden og kompilert videre. Templatene produserer «compile-time constants» (kompileringstidskonstanter), datastrukturer og funksjoner. Teknikken ble oppdaget tilfeldig i programmeringsspråket C++ ved at man fant ut at templater var turingkomplett, som betyr at et hvert beregnbart problem som kan uttrykkes i et program kan beregnes ved hjelp av templatmetaprogrammering. Senere har ideen spredt seg til også andre programmeringsspråk som Curl, D og XL.
Teknisk overblikk
Bruken av templater i metaprogrammering skiller seg gjerne inn i to distinkte operasjoner. En template må bli definert, og en template som er definert må også instansieres. Definisjonen beskriver den generiske formen av koden som blir generert, mens instansieringa genererer koden beskrevet i definisjonen. Templatmetaprogrammer har ingen muterbare variabler som betyr at ingen variabler kan bli forandra etter at de har blitt initialisert. Det finnes ingen løkker, kun rekursjon. Derfor kan templatmetaprogrammering anses som en form for ren funksjonell programmering.
Et klassisk eksempel er fakultetsfunksjonen som i vanlig C++ kan skrives som en rekursiv funksjon. Denne funksjonen vil bli beregnet under kjøretid. Samme algoritme kan uttrykkes i templatmetaprogrammering og i stedet bli beregnet under kompilering. Følgende er et eksempel på en rekursiv metafunksjon som uttrykker samme algoritme. Ved rekursive metafunksjoner uttrykker man gjerne basistilfellet (i dette tilfellet 0) som en «template specialization» (templatspesialisering). Denne metafunksjonen vil beregnes ved kompilering og resultatet vil behandles som en prekalkulert konstant i programmet. Det vil si at alle tilfeller av for eksempel fakultet<3>::resultat vil i det kjørbare programmet erstattes med verdien selv. En viktig observasjon er også at siden dette blir kalkulert under kompilering, krever det at argumentet til metafunksjonen er kjent under kompilering. Med andre ord kan argumentet kun være et konstantuttrykk eller et «constant literal» (i dette tilfellet alle naturlige heltall uten variabelbinding). Merk også at dette betyr at alle uttrykk deklarert som constexpr kan gis som argument, siden disse omfatter konstantuttrykk fra og med versjonsstandarden C++11.
Templatmetaprogrammering kan også brukes til å representere mer avanserte konsepter enn bare funksjoner innen programmering, som for eksempel kontrollflyt og ulike evalueringsstrategier.
Statisk polymorfisme
Polymorfisme er når deriverte objekter (barna i et klassehierarki) kan brukes som instanser av deres foreldre, men hvor det deriverte objektets metoder blir kjørt i stedet for foreldrens, som i denne kodesnutten (merk at dette er ved bruk av C++14) Alle kjøringer av virtuelle metoder vil kjøre den mest deriverte metoden (metoden lengst ned i klassehierarkiet). Dette er polymorfi som er dynamisk hvor det vil lages virtuelle søketabeller som traverseres for å finne den mest deriverte metoden i hierarkiet.
I mange tilfeller vil polymorfisk oppførsel heller kunne bestemmes under kompilering. Da kan et idiom kalt CRTP (Curiously Recurring Template Pattern) brukes for å få statisk polymorfi, som illustrert i dette eksempelet. Via grensesnittet til forelderen kan man finne den mest deriverte metoden. Alt skjer under kompilering, og vil ikke kreve noen form for virtuelle søketidstabeller.
«Expression templates» (uttrykkstemplater)
Det finnes etablerte teknikker som kan gjøre templatmetaprogrammer svært mer effektive enn om det skulle vært programmert i det opprinnelige språket. Et eksempel på det er uttrykkstemplater som er mye brukt i mattebiblioteker når det ofte blir store midlertidige variabler som må lagres ved å evaluere sammensatte uttrykk. Et eksempel er addisjon av tre matriser. I ordinære programmeringsspråk vil først addisjonen av de to første matrisene lagres i en midlertidig variabel før det adderes med den siste matrisen. Dette vil allokere minne minst to ganger. En løsning på dette problemet er en spesiell implementering av lat evaluering ved templatmetaprogrammering. Det blir implementert ved at man lar operator+ returnere et objekt av en brukerdefinert type som skal representere et uevaluert subuttrykk, for eksempel addisjon av to matriser. Ved evaluering av større uttrykk bygger man opp et «parse tree» av disse objektene som representerer de uevaluerte subuttrykkene. Treet evalueres kun når strukturen som representerer treet blir tildelt en variabel. For å få til den effekten definerer man da operator=. Vær oppmerksom på at evaluering krever at man traverserer treet, som i seg selv er en kostbar operasjon. Men alt i alt vil dette kun kreve en minneallokering, om det implementeres riktig.
Fordeler og ulemper ved bruk
Selv om templatmetaprogrammering ofte er svært annerledes fra programmeringsspråket som det brukes med, har det flere bruksområder. Før var templatmetaprogrammering den eneste måten å utføre beregninger under kompilering på. Med C++11 kom constexpr som gjorde det lettere å gjøre beregninger under kompilering, hvor man ikke er avhengig av funksjonelle programmeringsteknikker som i templatmetaprogrammering. Det blir uansett brukt som følge av at mange er avhengig av tidligere versjonsstandarder og at constexpr har begrensninger i C++11 (de har forøvrig blitt lettet mye på med C++14). En fordel med å utføre beregninger under kompilering enn ved kjøretid er at man slipper å utføre beregninga hver gang programmet skal kjøres. I stedet gjør man det under kompilering. Til gjengjeld tar det lengre tid å kompilere. I C++ er templatmetaprogrammering den eneste måten du kan gjøre beregninger med typer på, dette gjør det ofte særlig relevant for utviklere av biblioteker. Templatmetaprogrammering er veldig utbredt i C++ sitt standardbibliotek.
Et av problemene knyttet til templatmetaprogrammering er at det kan være svært vanskelig å skrive og lese kode. Det er en konsekvens av at det var ingen som designet teknikken, den ble i stedet oppdaget ved en tilfeldighet. Man har i stedet tatt skritt for å tilpasse templatmetaprogrammering inn i C++ med de nyere versjonsstandardene, siden det viser seg å være en så kraftig teknikk. Kompilering kan også bli veldig tregt om mye templatmetaprogrammering brukes. Graden av hvor tregt det kan bli vil være veldig avhengig av hvordan det har blitt brukt.
Luis Morales
Luis Morales (født 4. mars 1964) er en puertoricansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i semifinalen på 100 meter.
Jung Won-yong
Jung Won-yong (født 16. mai 1992) er en sørkoreansk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 200 meter individuell medley.
Søramerikansk mesterskap i volleyball for kvinner 1999
Søramerikansk mesterskap i volleyball for kvinner 1999 ble arrangert i Valencia i Venezuela i 1999.
Berta García
Berta García (født 12. april 1982) er en spansk rugbyspiller.
Hun representerte Spania under Sommer-OL 2016 i Rio de Janeiro, der hun endte på syvendeplass med det spanske landslaget.
Ying Qing
Ying Qing (født 10. februar 1997) er en kinesisk bobkjører.
Hun representerte Kina under Vinter-OL 2022 i Beijing, hvor hun ble nummer 14 i toer.
Cabirias netter
Filmen vant Oscar for beste fremmedspråklige film under den 29. Oscar-utdelingen i 1957.
Handlingsreferat
Filmen åpner på at den prostituerte Cabiria og hennes kjæreste Giorgio lekende jager hverandre gjennom et jorde, og opp til bredden av en elv. Uvitende om Giorgios kriminelle intensjoner, står Cabiria alt for nærme kanten av vannet, før hun blir dyttet inn i elven og får vesken - og pengene hennes stjålet. Hun blir raskt reddet av en gruppe tilskuere som hindrer henne fra å drukne. Cabiria vender tilbake til sitt lille hjem, men Giorgio har allerede forsvunnet. Hun er bitter, og når hennes beste venn og nabo, Wanda, forsøker å hjelpe henne med å komme over ham, skyver Cabiria henne vekk og forblir misfornøyd.
En natt står Cabiria utenfor en eksklusiv nattklubb, og blir vitne til et slagsmål mellom den kjente film-stjernen Alberto Lazzari og kjæresten hans. Den irriterte Lazzari møter deretter Cabiria, og hun blir med ham hjem, hvor Cabiria blir forbløffet over hans overflod. De to deler et intimt øyeblikk på Lazzaris soverom, men de blir raskt avbrutt av Lazzaris forrige kjæreste. Cabiria går deretter til et trylle-show, og tryllekunstneren drar henne opp på scenen og utsetter henne for hypnose samtidig som publikum ler. Rasende over å ha blitt utnyttet til publikums fornøyelse, går hun sin vei i dårlig humør.
Utenfor teatret står en mann ved navn Oscar, og venter på å snakke med henne. Han var blant publikum under hypnosen hennes. De tar en drink sammen, og først er hun forsiktig og mistenksom. Men etter flere møter blir Cabiria lidenskapelig forelsket i ham, og de planlegger å gifte seg etter bare noen få uker sammen. Cabiria blir henrykt og selger hjemmet sitt, og tar ut alle pengene hennes fra banken. Summen av mer enn 700 000 lire i kontanter skal representere medgiften hennes.
Men når hun viser dette til Oscar på en restaurant, råder han henne til å beholde alt sammen i vesken hennes. Imidlertid, under en spasertur i et skogsområde på en klippe med utsikt over en innsjø, blir Oscar fjern og begynner å opptre veldig nervøs. Cabiria innser at akkurat som sin tidligere kjæreste, har Oscar til hensikt å dytte henne over klippen og stjele alle pengene hennes. Hun kaster vesken for føttene hans, begynner å gråte, og ber ham om å drepe henne. Men han tar pengene hennes, og forlater henne der.
Chr. Brun Jenssen
Christian Claudius Brun Jenssen (1902–1978) var en småbruker, regnskapsfører og bankkasserer fra i Eide-grenda/Høybakken i Stjørna/Bjugn i Trøndelag. I årene 1941–1944 var han NS-oppnevnt ordfører i Stjørna kommune.
Han var sønnesønn av Christian Jenssen, som var lærer og kirkesanger og i årene 1876–1881 var ordfører i Bjugn. Han vokste opp på gården Furunes østre, som både farfaren og faren Harald Chr Jenssen eide og drev. Chr. Brun Jenssen jr etablerte i 1932 småbruket Furuly på grunn fra heimgården. Han arbeidet som herredskasserer, som kasserer i Bjugn Sparekasse, og var også regnskapsfører i andre sammenhenger. I ungdommen hadde han vært lærer og lensmannsbetjent.
Han var formann i Bjugn travklubb, og deretter æresmedlem.
Angola under VM i friidrett 1983
Angola deltok under VM i friidrett 1983 (utendørs) fra 7. til 14. august 1983 i Helsingfors i Finland.
Bárbara Plà
Bárbara Plà (født 17. juli 1983) er en spansk rugbyspiller.
Hun representerte Spania under Sommer-OL 2016 i Rio de Janeiro, der hun endte på syvendeplass med det spanske landslaget.
Stefano Tilli
Stefano Tilli (født 22. august 1962) er en italiensk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i semifinalen på 100 meter. Han tok VM-sølv i 1983.
Metardaris cosinga
Metardaris cosinga er en sommerfugl som hører til familien smygere (Hesperiidae). Den er den eneste arten i sin slekt.
Utseende
En stor (vingespenn ca. 60 millimeter), mørkbrun smyger. Hodet og bakkroppsspissen har oransje, hårlignende skjell, langs sidene av kroppen er det lange, gule hår. Vingene er mørkbrune med store, skittenhvite til oransje felter.
Levevis
Arten lever i overgangen mellom tåkeskog og høytliggende gressletter (puna) mellom 2500-3000 meter over havet, ofte nær bekker og små fossefall. Den har en litt tung, svirrende flukt og kan minne om en kolibri. Den besøker gjerne blomster.
Utbredelse
Arten er utbredt i Sør-Amerika, der den er kjent fra Andesfjellene i Bolivia og Peru.
Du Jiani
Du Jiani (født 9. oktober 1999) er en kinesisk bobkjører.
Hun representerte Kina under Vinter-OL 2022 i Beijing, hvor hun ble nummer 14 i toer.
Breeana Walker
Breeana Walker (født 28. august 1992) er en australsk bobkjører.
Hun representerte Australia under Vinter-OL 2022 i Beijing, hvor hun ble nummer 16 i toer.
Søramerikansk mesterskap i volleyball for kvinner 2001
Søramerikansk mesterskap i volleyball for kvinner 2001 ble arrangert i Morón i Argentina i 2001.
Funksjonelt utdødd
Funksjonell utryddelse er utryddelse av en art eller andre taxon slik at: I plantebestander kan mekanismer for selvinkompatibilitet føre til at nærstående planter er uforenlige, som igjen kan føre til funksjonell utryddelse dersom en hel populasjon blir egeninkompatible. Dette skjer ikke i større bestander.
I polygene bestander, der kun noen få hanner får avkom, er det en mye mindre reproduserende bestand enn om alle aktuelle hanner er involvert. De vellykkede hannene fungerer som en genetisk flaskehals, som igjen fører til raskere genetisk drift, eller også problemer med innavl hvis populasjonen er liten.
Richard Wild
Richard Wild (født 20. september 1912, død 22. mai 1978) var den niende høyesterettsjustitiarius for New Zealand.
Den 18. januar 1966 ble Wild utnevnt til høyesterettsjustitiarius i New Zealand, og han ble dermed den yngste til å overta dette kontoret siden utnevnelsen av James Prendergast i 1875. Wild ble medlem av Privy Council og han ble slått til ridder. Wild ble diagnostisert med en hjernesvulst i 1977. Han gikk av som høyesterettsjustitiarius tidlig i 1978. Den 22. mai 1978 døde han i Karori, Wellington, og etterlot seg sin kone, to sønner og to døtre. En av hans sønner ble senere utnevnt til dommer i lagmannsretten i New Zealand.
María Casado
María Casado (født 25. desember 1985) er en spansk rugbyspiller.
Søramerikansk mesterskap i volleyball for kvinner 2003
Søramerikansk mesterskap i volleyball for kvinner 2003 ble arrangert i Bogotá i Colombia i 2003.
María Casado
Hun representerte Spania under Sommer-OL 2016 i Rio de Janeiro, der hun endte på syvendeplass med det spanske landslaget.
Svømming under Sommer-OL 2016 – 400 meter fri kvinner
400 meter fri for kvinner under Sommer-OL 2016 fant sted i Estádio Aquático Olímpico i Rio de Janeiro den 7. august 2016.
Rekorder
Følgende rekorder ble satt under konkurransen:
Program
Følgende tabell viser tidsplanen for gjennomføringen av konkurransen:
Forsøksheat
Forsøksheatene begynte kl. 14:28.
Verdenscupen i alpint 2016/17 — Superkombinasjon menn — Wengen
Det andre Superkombinasjonsrennet i Verdenscupen i alpint 2016/17''' ble arrangert i Wengen 13. januar 2017. Snøfall vind og dårlig sikt gjorde at man kjørte slalåmdelen først. Og grunnet et voldsomt snøfall som begynte etter at noen få hadde kjørt utfordelen så vant den ukjente sveitseren Niels Hintermann.
Eksterne lenker
Offisiell resultatside
Paula Medín
Paula Medín (født 17. juni 1984) er en spansk rugbyspiller.
Hun representerte Spania under Sommer-OL 2016 i Rio de Janeiro, der hun endte på syvendeplass med det spanske landslaget.
Jonas Kauneckas
Bakgrunn
Jonas Kauneckas ble født i en bondefamilie i landsbyen Trajoniškis. Han studerte ved Suntautai barneskole, deretter på skolen i Krinčin og ved Pasvalis ungdomsskole. Han ble uteksaminert fra den hydrotekniske skole Panevėžio hidromelioracijos technikumas i 1959 og arbeidet innen dette felt de følgende årene - 1958 til 1972 - i Taurage og i Alytus.
Fra 1959 hadde han forsøkt å melde seg til presteseminar, men de sovjetiske myndigheter blokkerte dette. I 1971 var han med på å samle rundt 17.000 underskrifter til et memorandum som ba om trosfrihet i Litauen. Selv samlet han rundt 3500 underskrifter.
Det var først i 1972 at han kunne komme inn på seminaret.
Prest
Jonas Kauneckas ble til slutt ordinert til prest for bispedømmet Telšiai den 22. mai 1977. I årene etter arbeidet han der som kapellan og som sokneprest. I tillegg var han aktiv frem til 1989 i arbeid for katolikkers rettigheter under sovjetregimet, organiserte protestaksjoner og distribuerte katolske underjordiske publikasjoner. I 1990 ble han forfremmet til subrektor ved presteseminaret i Telšiai.
I 1998 tildelte president Valdas Adamkus fader Kauneckas Vytiskorsets orden for hans engasjement under sovjettiden.